
Expedient 1217496R
Marginal 100009/2025


Conveni de col·laboració entre l’Ajuntament de Palma i la Fundació Teatre del Mar, regulador de la concessió d’una subvenció nominativa per tal de contribuir a l’estabilitat i seguretat del Teatre del Mar l’any 2025


Parts

[bookmark: _Hlk167969350]José Javier Bonet Díaz, tinent de batle de Turisme, Cultura, Esports i Coordinació Municipal de l’Ajuntament de Palma, CIF P0704000I, en virtud del decret de batlia 11129, de 17 de setembre de 2024 i el Decret de Batlia núm. de 10678, de 10 de setembre de 2024.

[bookmark: OLE_LINK1]Aina Salom Ripoll, gerent de la Fundació Teatre del Mar, CIF G07329998, com a representant legal de la Fundació, en virtut d’apoderament realitzat en la Junta Ordinària del Patronat de la Fundació de dia 21 de desembre de 2023.

Antecedents

L’article 25 h) i m) de la Llei 7/1985, de 2 d’abril, reguladora de les Bases del règim local regula com a competència municipal la informació i promoció de l’activitat turística d’interès i àmbit local, i la promoció de la cultura i equipaments culturals

En conseqüència l’article 29 de la Llei 20/2006 municipal i de règim local de les Illes Balears i  l’article 103 de la Llei 23/2006, de 20 de desembre, de capitalitat de Palma, se defineixen com a obligacions de l’Ajuntament en matèria de cultura entre d’altres, proporcionar ofertes culturals d’interès per a la ciutadania; incentivar la presència d’indústries culturals i grans infraestructures culturals que fomentin projectes nacionals i internacionals competitius, així com difondre la cultura pel territori, unes obligacions a les quals responen les activitats proposades.

Mitjançant el Decret de Batlia núm. 10678 de 10 de setembre de 2024, que modifica el decret d’organització dels serveis administratius de l’Ajuntament de Palma, es delega a l’Àrea de Turisme, Cultura, Esports i Coordinació Municipal:

I.B.5.   Promoció cultural 
a. Promocionar i programar arts escèniques i música.
b. Promocionar i programar art visuals.
c. Promocionar i programar arts aplicades.
d. Programar les exposicions de referència.
e. Dirigir i gestionar centres lligats a les arts escèniques, la música, les arts visuals i les arts aplicades de titularitat municipal.
f. Supervisar les línies de programació cultural dels districtes.
g. Promoure iniciatives culturals de suport a la programació dels districtes.
h. Crear noves institucions culturals municipals.
i. Proposar a l’òrgan competent la concessió de premis i altres distincions de caràcter cultural.
j. Les competències que afectin la gestió de les diferents manifestacions culturals.
k. Dur a terme a promoció i la dinamització social de la ciutat.

La Fundació del Teatre del Mar, classificada i inscrita com a Fundació cultural privada dia 22 d’abril de 1993, té com a finalitat promocionar, programar i gestionar espectacles teatrals dirigits a la ciutadania, que ajuden a satisfer l’interès públic i general, posant a l’abast de la nostra societat una forma artística, creativa, plural i contemporània basada en uns postulats estètics i cívics.

Aquestes finalitats estan incloses dins els objectius definits en el Pla estratègic 2024-2026 de subvencions del Departament de Cultura, concretament, a la Línia 6. Participar com a patró vitalici mitjançant aportació econòmica per tal de procurar el màxim increment de recursos de la Fundació i la major seguretat i estabilitat del seu patrimoni per tal de mantenir aquest espai cultural. 

El Ple de l’Ajuntament de Palma, en sessió de dia 28 de gener de 1999, va prendre l’acord d’incorporar aquest Ajuntament al Patronat de la Fundació Teatre del Mar. Així mateix, dia 24 de març de 1999, el Ple del Patronat de la Fundació acordà per unanimitat la incorporació a la Junta de Govern de la Fundació, en qualitat de vocal, del representant nomenat pel consistori al Patronat Vitalici. 

D’aleshores fins ara, l’Ajuntament de Palma ha estat representat al Patronat Vitalici, així com a la Junta de Govern, en qualitat de vocal per part de la Regidoria de Cultura.

D’entre les obligacions establertes als Estatuts de la Fundació està la d’assegurar la continuïtat de les seves tasques. La dotació de la Fundació estarà formada per les aportacions realitzades pels fundadors a l’acte de constitució i pels béns aportats. L’aportació de l’Ajuntament està prevista com a subvenció nominativa a les Bases d’execució del Pressupost de 2025.

Ambdues parts se reconeixen mútuament competència i capacitat suficient per formalitzar aquest Conveni, d’acord amb les següents

Clàusules

1. Objecte

Aquest conveni té per objecte donar suport al funcionament i al manteniment del teatre i a les activitats que conformen el projecte de la Fundació Teatre del Mar per a l’any 2025 i així contribuir a la seva estabilitat i pervivència. 

2. Actuacions objecte de subvenció 

El Pla d’actuació inclou:

· Activitats dels programes regulars. Programes regulars del Teatre del Mar: difussió, creació, educatius, publicacions adreçades als espectadors.

· Programa social Migracions. Tallers que utilitzen el teatre com a eina d’integració adreçats a infants i adults. 

· Execució de la programació, residències artístiques. Producció teatre comunitari i altres activitats. 

3. Dotació pressupostària

[bookmark: _Hlk104377714]L’import de la subvenció és de 45.000 euros i s’imputa a l’aplicació pressupostària 03.33330.48300, referència 22025006999, operació 220250012705 (Teatres.- Aportació a la Fundació Teatre del Mar) del vigent Pressupost de despeses de l’Ajuntament de Palma.

4. Pressupost i despeses

El Patronat de la Fundació, en data 17 de desembre de 2024, va aprovar el Pla d’activitat i el Pressupost de l’entitat indicant les aportacions de cada administració pública, així com altres ingressos.

L’Ajuntament de Palma ajudarà a finançar un pressupost de 65.000 euros. 

L’entitat beneficiària podrà concertar l’execució parcial de les activitats subvencionades amb l’entitat vinculada Produccions del Mar S.L amb l’autorització expressa per part de l’òrgan competent tal i com assenyala l’article 29.7 de la Llei 38/2003, de 17 de novembre, general de subvencions. Per tant, la Fundació Teatre del Mar podrà presentar factures de l’empresa Produccions del Mar Manegement SL amb NIF B57388472 com a despesa subvencionable a la justificació que es presenti en un percentatge no superior al 50% de l’import de la subvenció. L’import subvencionable no s’excedirà del cost incorregut per l’entitat vinculada.

5. Condicions per a ser beneficiari i compromisos de les parts

[bookmark: _Hlk104377097]Ha de complir les obligacions establertes en les disposicions normatives que hi són aplicables; les de l’article 11 de l’Ordenança Municipal de Subvencions de l’Ajuntament de Palma; les recollides en aquestes clàusules i la resta que hi siguin aplicables.  

Documentació de l’entitat per a ser-ne beneficiària:

· Memòria o Pla d’actuació i pressupost de finançament.

· Còpia dels estatuts de l’entitat i de la targeta d’identificació fiscal.

· Certificat d’estar al corrent de deutes amb l’Ajuntament de Palma.
 
· [bookmark: _Hlk142645891]Certificat vigent expedit per l’Agència Tributària Estatal que acrediti que l’entitat en qüestió està al corrent de les seves obligacions tributàries.

· Certificat vigent expedit per l’Agència Tributària de les Illes Balears que acrediti que l’entitat en qüestió està al corrent de les seves obligacions tributàries.

· Certificat vigent d’estar al corrent del compliment pel que fa a les obligacions amb la Seguretat Social.

· Declaració responsable de vigència dels estatuts i dels càrrecs representatius, d’estar al corrent d’obligacions i de no incórrer en cap de les circumstàncies de l’art. 10 de l’Ordenança municipal de subvencions.

· Declaració d’altres ajuts o subvencions sol·licitades o rebudes pel mateix concepte.

La Fundació Teatre del Mar es compromet a:

· Complir les obligacions establertes en les disposicions normatives que hi són aplicables: les de l’article 11 de l’Ordenança municipal de subvencions de l’Ajuntament de Palma; les recollides en aquestes clàusules i la resta que hi siguin aplicables.  

· Acreditar davant l’Ajuntament de Palma la realització del projecte proposat, o si n’és el cas, justificar la seva impossibilitat.

· Sotmetre’s a les actuacions posteriors de comprovació i control financer que dugui a terme l’Ajuntament de Palma, i aportar la informació que li sigui requerida en l’exercici d’aquestes actuacions.

· Conservar els documents justificatius de l’aplicació dels fons percebuts, inclosos els documents electrònics, mentre puguin ser objecte d'actuacions de comprovació i control.

· Sempre que sigui possible, donar l’adequada publicitat de caràcter públic del finançament de la Fundació objecte d’aquesta subvenció, tal com indica el punt 16 de l‘Ordenança municipal de subvencions, s’ha de fer constar la col·laboració de l’Ajuntament de Palma (logotip), segons marqui la normativa publicitària municipal, amb el vistiplau de l’Àrea (el tècnic corresponent).

L’Ajuntament de Palma es compromet:

· Una vegada comprovada la documentació justificativa i ser correcte, a realitzar els tràmits adients per a fer efectiva l’aportació econòmica indicada.

6. Justificació i pagament de la subvenció 

[bookmark: _Hlk105500661]El darrer dia per a presentar la documentació justificativa del compliment de la finalitat d’aquesta subvenció és dia 12 de novembre de 2025.

Seguint les estipulacions fixades als articles 38 i següents de l’Ordenança Municipal de Subvencions, a les Bases d’execució del vigent Pressupost municipal, i a l’article 75 del Reial Decret 887/2006, de 21 de juliol, pel que s’aprova el Reglament de la Llei 38/2003, de 17 de novembre, general de subvencions, s’estableix que per a la justificació s’haurà de presentar la següent documentació:

- Memòria justificativa del compliment de les condicions imposades en la concessió de la subvenció, amb indicació de les actuacions realitzades i dels resultats obtinguts.

- Memòria justificativa de la inversió econòmica amb:

•	Una relació classificada de les despeses i les inversions, amb identificació del creditor i del document, el seu import, la data d’emissió i la data de pagament.

•	Les factures o els documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència al paràgraf anterior. Aquests documents hauran de contenir les dades següents:

▪ Raó social i NIF del proveïdor.
▪ Raó social i NIF de la beneficiària.
▪ Expressió detallada del servei prestat i/o material administrat.
▪ Data de la factura.

S’adjuntaran a tots aquests documents econòmics justificatius, els documents acreditatius dels pagaments als creditors. L’acreditació del pagament s’ha de fer mitjançant deute bancari, “he rebut” degudament signat, o un altre document acreditatiu que les factures presentades han estat pagades.

· Una relació detallada d’altres ingressos o subvencions que hagin finançat l’activitat subvencionada amb la indicació del seu import i procedència.

· Certificat vigent expedit per l’Agència Tributària Estatal i amb l’ATIB que acrediti que l’entitat o persona en qüestió està al corrent de les seves obligacions tributàries.

· Certificat vigent d’estar al corrent del compliment pel que fa a les obligacions amb la Seguretat Social.

Les despeses a subvencionar hauran d’haver complit les estipulacions fixades per l’Llei General de Subvencions a l’efecte d’identificar les despeses subvencionables, la seva adequació als preus de mercat i la necessitat que el beneficiari de la subvenció acrediti que s’han demanat un mínim de tres ofertes de diferents proveïdors quan la quantia de la despesa subvencionable superi l’establerta per als contractes menors per l’art. 118 de la Llei 9/2017, de 8 de novembre, de contractes del sector públic.

En aquest darrer cas, aquestes tres ofertes s’hauran de demanar abans de contreure el compromís per a l’obra, la prestació del servei o l’entrega del bé, llevat que per les seves característiques especials no hi hagi al mercat un nombre d’entitats suficients que els realitzin, prestin o subministrin, o que la despesa s’hagi realitzat abans de la subvenció. L’elecció entre les ofertes presentades, que s’hauran d’aportar a la justificació, s’haurà de fer d’acord amb els criteris d’eficiència i economia, i justificar expressament en una memòria quan no recaigui en la proposta econòmicament més avantatjosa.

El valor del cost d’adquisició de les despeses subvencionables no podrà ser superior al seu valor de mercat.

[bookmark: _Hlk139454359]En cap cas l’import de la subvenció podrà ser de tal quantia que, aïlladament o en concurrència amb altres subvencions, ajudes o ingressos, superi el cost de l’activitat subvencionada.

7. Termini i forma de pagament

Avaluada la documentació, es realitzarà un informe de valoració subscrit per un tècnic municipal competent, en el qual s’ha de posar de manifest si la justificació presentada és adequada i pertinent i si es compleixen o no els objectius proposats. En el cas de que l’informe avaluador sigui desfavorable, s’hauran d’assenyalar les deficiències detectades en la memòria justificativa presentada.

Posteriorment, s’haurà de redactar l’acord de la Junta de Govern que declari justificada, si és el cas, la subvenció i es pugui tramitar el seu abonament.

8. Durada

Aquest conveni tindrà una durada d’1 any; la seva vigència s’estableix per al període comprès entre l’1 de gener i el 31 de desembre de 2025, sense perjudici que determinades obligacions assumides per les parts hagin de complir-se amb anterioritat o posterioritat a aquest termini.

9. Revocació i reintegrament

Sense perjudici de l’exigència de les responsabilitats que s’escaiguin, l’Ajuntament procedirà a l’anul·lació total o parcial de la subvenció proposada o atorgada d’acord amb l’establert a la base 42 de les Bases d’execució del Pressupost vigent de l’Ajuntament de Palma, als articles 52 i 53 de l’Ordenança Municipal i a la resta de la normativa aplicable.

Procedirà el reintegrament total o parcial de la quantitat percebuda en els següents casos:

a) Incompliment de la finalitat d’aquest Conveni. 
b) Incompliment de l’obligació de justificar l’aplicació dels fons rebuts.
c) Modificació o incompliment de les condicions considerades per a l’atorgament dels fons.

En aquests casos i els fixats a l’article 53 de l’Ordenança municipal, l’entitat beneficiària vendrà obligada al reintegrament de les quantitats percebudes i dels interessos de demora que corresponguin, prèvia tramitació del procediment corresponent. Tot això, sense perjudici de poder exigir les responsabilitats que hi pogués haver d’ordre penal, civil o administratiu. 

10. Resolució

El conveni es pot resoldre de manera anticipada per alguna de les causes següents:

· El mutu acord de les parts, que s’haurà de formalitzar per escrit,
· La impossibilitat sobrevinguda, legal o material, de complir les obligacions que deriven del conveni,
· L’incompliment, per qualsevol de les parts, de les clàusules del conveni, prèvia denúncia d’una de les parts que s’ha de comunicar a l’altra amb una antelació mínima de quinze dies.

11. Compatibilitat

La subvenció que es concedeixi d’acord amb aquest conveni és compatible amb les que puguin atorgar altres administracions o entitats públiques o privades. 

12. Control i seguiment

L’Ajuntament com a membre del Patronat de la Fundació, exerceix un control i seguiment continu de tot el funcionament de l’entitat. 



13. Normativa aplicable

En tot allò que no estigui previst a aquest Conveni seran d’aplicació:

1. Llei 7/1985, de 2 d’abril, reguladora de les Bases del règim local. 

2. Llei 38/2003, de 17 de novembre, general de subvencions, actualitzada pel Reial Decret Llei 6/2010, de 9 d’abril.

3. Llei 39/2015, d’1 d’octubre, del procediment administratiu comú de les administracions públiques.

4. Llei 40/2015, d’1 d’octubre, de règim jurídic del sector públic, especialment l’article 50.

5. Llei 9/2017, de 8 de novembre, de contractes del Sector Públic

6. Decret Legislatiu 2/2005, de 28 de desembre, pel qual s’aprova el text refós de la Llei de subvencions.

7. Reial decret legislatiu 781/1986, de 18 d’abril, pel qual s’aprova el text refós de les Disposicions legals vigents en matèria de règim local.

8. Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals.

9. Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

10. Ordenança municipal de subvencions de l’Ajuntament de Palma, aprovada per acord plenari de 26 de febrer de 2015.

11. Pla Estratègic de Subvencions del Departament de Cultura 2024-2026, aprovat per la Junta de Govern de Palma dia 17 d’abril de 2024.

12. Bases d’execució del Pressupost municipal vigents. 

13. Reglament orgànic del Govern i de l’Administració de l’Ajuntament de Palma (BOIB núm. 6, de 14 de gener de 2023).

14. Decret de batlia núm. 11129, de 17 de setembre de 2024, de modificació de la denominació de les àrees municipals, l'estructura i els seus titulars  (BOIB núm. 125 de 24 de setembre de 2024).

15. Decret de Batlia núm. de 10678, de 10 de setembre de 2024, que modifica el Decret d’organització dels serveis administratius de l’Ajuntament de Palma (BOIB núm. 125 de 24 de setembre de 2024).

14. Jurisdicció 

Les parts signants es comprometen a intentar resoldre de comú acord les divergències que puguin sorgir en relació a l’aplicació i/o interpretació d’aquest conveni. En cas que això no sigui possible, les parts sotmetran les divergències pel que fa a la interpretació o el compliment d’aquest conveni a l’ordre contenciós-administratiu dels jutjats i tribunals de Palma.


15. Informació sobre protecció de dades

D’acord amb el Reglament UE 2016/679, de 27 d’abril i la Llei orgànica 3/2018, de 5 de desembre de protecció de dades de caràcter personal i la normativa de desenvolupament, les dades que s’aportin s’incorporaran i es tractaran al fitxer de subvencions amb la finalitat de dur-ne la gestió. Es pot exercir el dret d’accés, rectificació, cancel·lació i oposició al tractament d’aquestes dades segons les condicions que preveu la legislació vigent.

Com a mostra de conformitat, signam aquest conveni en dos exemplars.

Palma, a data de la signatura electrònica  

Per l’Ajuntament de Palma				Per la Fundació Teatre del Mar





Tramitación: Departamento de Disciplina y Seguridad de los Edificios.  Av. Gabriel Alomar i Villalonga,18, 3ª planta (Edifici Avingudes) 07006 Palma de Mallorca. Tel. (971) 44 94 42. www.palmademallorca.es

